pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ขับรถเร็ว” คือสาเหตุสำคัญที่ก่อให้เกิดการสูญเสียต่อชีวิตและทรัพย์สินของตนเองและผู้อื่น หากผู้ขับขี่ดื่มสุราก็ยิ่งเพิ่มความเสี่ยงต่ออุบัติเหตุมากขึ้น
วันพุธที่ 2 ตุลาคม 2562
“ขับรถเร็ว” คือสาเหตุสําคัญที่ก่อให้เกิดการสูญเสียต่อชีวิตและทรัพย์สินของตนเองและผู้อื่น หากผู้ขับขี่ดื่มสุราก็ยิ่งเพิ่มความเสี่ยงต่ออุบัติเหตุมากขึ้น
..
#ไทยคู่ฟ้าอุบัติเหตุบนท้องถนนจากการ “ขับรถเร็ว” คือสาเหตุสําคัญที่ก่อให้เกิดการสูญเสียต่อชีวิตและทรัพย์สินของตนเองและผู้อื่น หากผู้ขับขี่ดื่มสุราก็ยิ่งเพิ่มความเสี่ยงต่ออุบัติเหตุมากขึ้น เพราะจะทําให้สมรรถนะในการขับขี่ลดลง อาจเผลอเร่งความเร็วมากเกินไปจนสูญเสียการควบคุมยานพาหนะได้ ดังกรณีอุบัติเหตุรถกระบะชนเสาไฟฟ้าแล้วพลิกคว่ําจนทําให้มีนักศึกษาเสียชีวิตถึง 13 ราย
หากลองเปรียบเทียบรถที่เกิดอุบัติเหตุในความเร็วที่ต่างกันจะพบว่า “ยิ่งเร็ว ยิ่งเสี่ยง”
• หากรถวิ่งด้วยความเร็ว 60 กม./ชม. จะเท่ากับรถที่ตกจากที่สูง 14 เมตร ประมาณ ตึก 5 ชั้น
• หากรถวิ่งด้วยความเร็ว 80 กม./ชม. จะเท่ากับรถที่ตกจากที่สูง 25 เมตร ประมาณ ตึก 8 ชั้น
• หากรถวิ่งด้วยความเร็ว 100 กม./ชม. จะเท่ากับรถที่ตกจากที่สูง 39 เมตร ประมาณ ตึก 13 ชั้น
• หากรถวิ่งด้วยความเร็ว 120 กม./ชม. จะเท่ากับรถที่ตกจากที่สูง 56 เมตร ประมาณ ตึก 19 ชั้น
อุบัติเหตุไม่มีใครอยากให้เกิดขึ้นเพราะนั่นหมายถึงการสูญเสียต่าง ๆ ไม่ว่าจะเป็นอวัยวะในร่างกาย ชีวิต ทรัพย์สินทั้งของตนเองและคนอื่น ๆ ที่ต้องมาร่วมเหตุการณ์ที่เกิดขึ้นด้วยความประมาทของผู้ขับขี่ ดังนั้นก่อนออกสตาร์ทรถต้องมีสติ ไม่ดื่มเหล้า ไม่โทรศัพท์ขณะขับขี่ ใช้ความเร็วตามที่กฎหมายกําหนดเพราะยิ่งเร็วยิ่งเสี่ยงทั้งชีวิตและผิดกฎหมาย ที่สําคัญควรพักผ่อนให้เพียงพอเพื่อไม่ให้เกิดอาการวูบขณะขับรถ
รัฐบาลไทย-ข่าวทำเนียบรัฐบาล-เคลียร์ประเด็น ร่าง พ.ร.บ. ข้าว มีแต่ผลเสียจริงหรือ ?
วันเสาร์ที่ 16 กุมภาพันธ์ 2562
เคลียร์ประเด็น ร่าง พ.ร.บ. ข้าว มีแต่ผลเสียจริงหรือ ?
--
ขณะนี้โลกโซเชียลกําลังวิพากษ์วิจารณ์ร่าง พ.ร.บ. ข้าว ที่อยู่ระหว่างการพิจารณาของ สนช. โดยส่วนใหญ่กังวลว่าพี่น้องชาวนาจะได้รับผลกระทบ และจะทําให้ไทยสูญเสียความสามารถในการแข่งขัน เกิดอุปสรรคต่อระบบการค้าข้าวทั้งวงจร
อันที่จริง “ร่าง พ.ร.บ. ข้าว พ.ศ. ....” จะเป็นกลไกควบคุมการผลิตและจําหน่ายข้าวเปลือกอย่างเป็นระบบ สร้างความเป็นธรรมให้ชาวนาและผู้รับซื้อ โดยมีคณะกรรมการนโยบายและบริหารจัดการข้าวที่ประกอบด้วยตัวแทนจากทุกภาคส่วนเข้ามาร่วมกันกําหนดนโยบายและยุทธศาสตร์ข้าวของประเทศ เพื่อนําไปสู่การปฏิบัติอย่างมีประสิทธิภาพ สามารถแข่งขันกับต่างประเทศได้
แต่ที่ผ่านมากลับถูกตีข่าวผิดเพี้ยนไปว่า ... พ.ร.บ. ข้าว จะทําให้ชาวนาไม่สามารถเก็บเมล็ดพันธุ์ข้าวไว้ใช้หรือขายเองได้ และเป็นการจํากัดสิทธิชาวนาให้ต้องซื้อจากผู้ที่ขึ้นทะเบียนการค้าเมล็ดพันธุ์เท่านั้น โดยหากฝ่าผืนต้องติดคุก 1 ปี ปรับ 100,000 บาท หรือทั้งจําทั้งปรับ
ข้อมูลแบบผิด ๆ ทําให้เกิดความตื่นตระหนกและวิจารณ์กันขรม ทั้ง ๆ ที่เจตนาของกฎหมายนี้ต้องการถ่ายโอนอํานาจในการรับรองพันธุ์ข้าวจากกรมวิชาการเกษตรไปให้กรมการข้าว ซึ่งเป็นผู้เชี่ยวชาญด้านข้าวกํากับดูแล ไม่ให้พันธุ์ข้าวที่ไม่มีคุณภาพถูกจําหน่ายในเชิงพาณิชย์
ชาวนาผลิตเมล็ดพันธุ์ไว้ใช้เองหรือแลกเปลี่ยนมีความผิดจริงหรือ?
หากย้อนไปดู พ.ร.บ. พันธุ์พืช พ.ศ. 2518 จะพบบทบัญญัติที่ว่า การจําหน่ายพันธุ์พืชจะทําได้เฉพาะเมล็ดพันธุ์ที่มีการรับรองพันธุ์แล้วโดยกรมวิชาการเกษตร แต่ภายหลังมีการจัดตั้งกรมการข้าวขึ้น การรับรองพันธุ์ข้าวจึงเป็นหน้าที่ของกรมการข้าว และยังให้เกษตรกรสามารถผลิตเมล็ดพันธุ์และเก็บไว้ใช้เองได้
ส่วนการห้ามไม่ให้เก็บเมล็ดพันธุ์ไว้ใช้เองตามร่าง พ.ร.บ.ข้าว นั้น เป็นบทบัญญัติที่ห้ามเฉพาะกลุ่มนายทุน แต่ถ้าเป็นกลุ่มชาวนาที่ไม่ได้เป็นผู้ประกอบการและมีการเก็บเมล็ดพันธุ์เอาไว้ เพื่อแลกเปลี่ยนกันในเครือข่ายชาวนาด้วยกันก็จะไม่มีความผิด ไม่ต้องติดคุกหรือถูกปรับ
ร่าง พ.ร.บ.ข้าว เอื้อนายทุนจริงหรือ?
กฎหมายฉบับนี้ไม่ได้เอื้อนายทุนยักษ์ใหญ่ตามที่หลายฝ่ายกล่าวหา เพราะถ้าชาวนามีเมล็ดพันธุ์ข้าวที่ดี ก็สามารถซื้อขายแลกเปลี่ยนได้อย่างอิสระ เว้นแต่ชาวนาจะไปทําในลักษณะที่เป็นผู้ประกอบการเพื่อค้ากําไรเสียเอง เช่นนี้ก็ต้องขออนุญาตจากกรมการข้าวเสียก่อน
บังคับให้ชาวนาทุกคนขึ้นทะเบียนจริงหรือ?
สําหรับกรณีที่พูดกันว่าชาวนาทุกคนต้องขึ้นทะเบียนนั้น ไม่ได้มีการระบุไว้ในร่าง พ.ร.บ. ข้าว ตามที่เป็นข่าว แต่กฎหมายได้กําหนดให้กรมการข้าวเชื่อมโยงข้อมูลเกษตรกรกับฐานข้อมูลที่มีอยู่แล้วของภาครัฐ
นอกจากนี้ ร่าง พ.ร.บ. ข้าว ยังได้กําหนดให้โรงสีต้องส่งสําเนา “ใบรับซื้อ” ให้กับกรมการข้าว เพื่อเป็นหลักฐานในการขอรับการส่งเสริมจากภาครัฐในอนาคต โดยจะมีการกําหนดหลักเกณฑ์การดําเนินการต่อไป
ห้ามซื้อขายข้าวหอมจัสมิน 85 จริงหรือ?
แม้ข้าวหอมจัสมิน 85 หรือข้าวหอมพวง จะเป็นพันธุ์ข้าวที่ไม่ผ่านการรับรองจากกรมวิชาการเกษตร แต่เกษตรกรภาคกลางมักนิยมปลูกกัน ก็สามารถนําไปขายได้ หากยังมีผู้รับซื้อในท้องตลาด เพราะเมล็ดพันธุ์ข้าวพันธุ์นี้เกษตรกรสามารถแลกเปลี่ยนกันเองได้ ยกเว้นการซื้อขายด้วยการโฆษณาจะไม่สามารถทําได้
ท้ายที่สุดขอยืนยันว่า ร่าง พ.ร.บ. ข้าว ฉบับนี้ ได้ยกเว้นการควบคุมการใช้เมล็ดพันธุ์ข้าวกว่า 5 แสนตัน ที่เกษตรกรแลกเปลี่ยนกัน โดยไม่ถือเป็นการจํากัดสิทธิของพี่น้องชาวนาแต่อย่างใด
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลให้ความสำคัญในการพัฒนาเด็ก และเยาวชนให้เติบโตเป็นผู้ใหญ่ที่มีคุณภาพ  บนพื้นฐานของความเท่าเทียม
วันเสาร์ที่ 12 มกราคม 2562
นายกรัฐมนตรีระบุรัฐบาลให้ความสําคัญในการพัฒนาเด็ก และเยาวชนให้เติบโตเป็นผู้ใหญ่ที่มีคุณภาพ  บนพื้นฐานของความเท่าเทียม
นายกรัฐมนตรีระบุรัฐบาลให้ความสําคัญในการพัฒนาเด็ก และเยาวชนให้เติบโตเป็นผู้ใหญ่ที่มีคุณภาพ  บนพื้นฐานของความเท่าเทียม
วันนี้ (12 มกราคม 62) เวลา 10.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีมอบโอวาทเนื่องในโอกาสวันเด็กแห่งชาติ 2562
โดยนายกรัฐมนตรีได้กล่าวว่า วันเด็กถือว่าเป็นวันสําคัญเพราะเด็กเป็นอนาคตของชาติ รัฐบาลให้ความสําคัญในการพัฒนาเด็กและเยาวชนให้เติบโตเป็นผู้ใหญ่ที่มีคุณภาพบนพื้นฐานของความเท่าเทียม ซึ่งครอบครัวต้องเป็นต้นแบบที่ดีให้กับเด็ก คอยอบรมสั่งสอนให้เป็นคนดี มีความซื่อสัตย์ ขยัน อดทน กตัญญู และมีความจงรักภักดี สิ่งที่สําคัญคือการรักษาวัฒนธรรม ที่ดีงามของไทยควบคู่ไปกับการรู้เท่าทันเทคโนโลยี มีจิตสาธารณะ ทําประโยชน์เพื่อส่วนรวมดังคําขวัญ “เด็กและเยาวชน จิตอาสา ร่วมพัฒนาชาติ”
จากนั้น นายกรัฐมนตรีเปิดโอกาสให้เด็กและเยาวชนได้พูดคุยถามคําถามนายกรัฐมนตรี โดยเด็ก ๆ ได้ถามว่า นายกรัฐมนตรีชอบทานอะไร ทํากิจกรรมอะไรในวันหยุด ซึ่งนายกรัฐมนตรีได้ตอบคําถามอย่างเป็นกันเอง สร้างความประทับใจแก่เด็กและผู้ปกครองเป็นอย่างมาก เสร็จแล้ว นายกรัฐมนตรีได้เดินทักทายพร้อมให้เด็ก ๆ และผู้ปกครองถ่ายรูปเป็นที่ระลึก
ทั้งนี้ ภายในงานฯ มีการจัดแสดงนิทรรศการของหน่วยงานภาครัฐและเอกชน เช่น กระทรวงวิทยาศาตร์และเทคโนโลยี โดยองค์การพิพิธภัณฑ์วิทยาศาตร์แห่งชาติ ให้ความรู้เกี่ยวกับต้นไม้ ประการัง สาหร่ายพวงองุ่น กระทรวงพลังงานให้ตอบคําถามและจับรางวัล เครื่องเขียน การไฟฟ้าฝ่ายผลิต ให้ความรู้เรื่องก๊าซธรรมชาติ น้ํามันดิบ พลังงานทดแทน บริษัท ปตท. จํากัด (มหาชน)
นอกจากนี้ บริเวณเวทียังมีการจัดแสดงศิลปะ วัฒนธรรมของเด็กนักเรียนโรงเรียนต่าง ๆ เช่น การแสดง “รานึก รามอ” จากโรงเรียนสิรินุสรณ์วิทยา การแสดงชุดรํามโนราห์ตัวอ่อน โรงเรียนถนอมพิศวิทยา การแสดงของทีมเด็กไทยคว้ารางวัลชนะเลิศ เต้น Hiphop ระดับโลก จากโรงเรียนทศพรวิทยา จังหวัดบุรีรัมย์ และการแสดงวงดนตรีไทย จากโรงเรียนราชวินิต มัธยม เพื่อให้เด็ก ๆ และผู้ปกครองได้ชมและร่วมสนุก
--------------------------------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-รพ.ท่าศาลาเปิดให้บริการตามปกติหลังถูกน้ำท่วม เร่งสำรวจความเสียหาย
วันศุกร์ที่ 8 ธันวาคม 2560
รพ.ท่าศาลาเปิดให้บริการตามปกติหลังถูกน้ําท่วม เร่งสํารวจความเสียหาย
รพ.ท่าศาลา จ.นครศรีธรรมราช เปิดให้บริการตามปกติหลังถูกน้ําท่วม เร่งสํารวจความเสียหายเพื่อให้บริการได้ตามปกติ
รพ.ท่าศาลา จ.นครศรีธรรมราช เปิดให้บริการตามปกติหลังถูกน้ําท่วม เร่งสํารวจความเสียหายเพื่อให้บริการได้ตามปกติ
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุขให้สัมภาษณ์ว่า นพ.เจษฎา โชคดํารงสุข ปลัดกระทรวงสาธารณสุข มีความเป็นห่วงกรณีน้ําท่วมรพ.ท่าศาลาได้มอบให้ได้มอบให้นายแพทย์สาธารณสุขจังหวัดนครศรีธรรมราชเร่งตรวจสอบให้ความช่วยเหลือและซ่อมแซม อุปกรณ์ทางการแพทย์ที่ได้รับความเสียหายจากน้ําท่วม
ทั้งนี้ได้รับแจ้งจากอธิบดีกรมสนับสนุนบริการสุขภาพ (สบส.) ว่า ได้ส่งทีมช่างจากกองวิศวกรรมการแพทย์ กองแบบแผน ไปประเมินความเสียหายสถานพยาบาลที่ได้รับผลกระทบจากน้ําท่วม รวมทั้งการเคลื่อนย้าย และซ่อมแซมอุปกรณ์ เครื่องมือแพทย์ ในโรงพยาบาล สถานีอนามัย ที่อยู่ในพื้นที่เสี่ยงภัยจากอุทกภัยจัดตั้งศูนย์ปฏิบัติการเฉพาะกิจระบบสื่อสารเคลื่อนที่ ให้สามารถรายงานสถานการณ์ ขอรับความช่วยเหลือได้ทันท่วงที นอกจากนี้ กองสุขศึกษาได้จัดหน่วยสุขศึกษาเคลื่อนที่ ออกเผยแพร่ความรู้ในการป้องกันโรคจากภัยน้ําท่วม อาทิ น้ํากัดเท้า ตาแดง ไข้หวัด โรคอุจจาระร่วง ให้กับประชาชนในพื้นที่ประสบอุทกภัย เพื่อให้ปฏิบัติตัวถูกต้องตามสุขบัญญัติแห่งชาติ สามารถป้องกันการเกิดโรคต่างๆ ที่มาจากน้ําท่วม
นายแพทย์โอภาสกล่าวต่อว่า กองสาธารณสุขฉุกเฉิน ได้ส่งยาชุดช่วยเหลือน้ําท่วมเพิ่มอีก 21,000ชุด แยกเป็นสุราษฎร์ธานี 4,000 ชุด สงขลา 5,000 ชุด นครศรีธรรมราช 5,000 ชุด นราธิวาส 2,000 ชุด ชุมพร 5,000 ชุด และพร้อมสนับสนุนเพิ่มเติม โดยติดต่อที่กองสาธารณสุขฉุกเฉินได้โดยตรง
********************************ธันวาคม 2560
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันอาทิตย์ที่ 6 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง
วันนี้ (6 สิงหาคม 2560) รัฐบาลโดยสถาบันเครือข่าย กระทรวงอุตสาหกรรม ประกอบด้วยสถาบันรับรองมาตรฐานไอเอสโอ จํานวน 43 คน สถาบันพัฒนาอุตสาหกรรมสิ่งทอ จํานวน 17 คน สถาบันพลาสติก จํานวน 3 คน และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) จํานวน 27 คน รวม 4 หน่วยงาน จํานวน 90 คน นําโดยนางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ นายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ นางสาวจันทร์สถิตย์ เวคะวากยานนท์ ผู้อํานวยการฝ่ายบริหารความเสี่ยง ธพว. คุณนงลักษณ์ นิลวงษานุวัตน์ ผู้อํานวยการฝ่ายบัญชีสินเชื่อ ธพว. และเจ้าหน้าที่ทั้ง 4 หน่วยงาน มาร่วมจัดเตรียมอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-สร้างอุโมงค์ระบายน้ำคลองพระยาราชมนตรี เพิ่มการระบายน้ำพื้นที่กทม.
วันศุกร์ที่ 27 มีนาคม 2563
สร้างอุโมงค์ระบายน้ําคลองพระยาราชมนตรี เพิ่มการระบายน้ําพื้นที่กทม.
วันศุกร์ที่ 27 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการก่อสร้างอุโมงค์ระบายน้ําคลองพระยาราชมนตรี จากคลองภาษีเจริญถึงคลองสนามชัย วงเงิน 6,130 ล้านบาท ระยะดําเนินงาน 7 ปี เนื่องจากบริเวณดังกล่าวมีลักษณะแคบไม่สามารถรองรับปริมาณน้ําหลากได้ โดยจะก่อสร้างอุโมงค์ระบายน้ํา ขนาดเส้นผ่านศูนย์กลางไม่น้อยกว่า 5 เมตร ความยาวประมาณ 9 กม. เพื่อเพิ่มประสิทธิภาพการระบายน้ําในพื้นที่กรุงเทพฯ ฝั่งตะวันตกและรองรับปริมาณน้ําหลากจากพื้นที่ตอนบนของกรุงเทพฯ ให้ระบายลงสู่โครงการแก้มลิง “คลองมหาชัย – คลองสนามชัย” ได้สะดวก ทั้งนี้ คาดว่าเมื่อดําเนินการแล้วเสร็จจะช่วยแก้ปัญหาน้ําท่วมขังจากฝนตกในพื้นที่เขตภาษีเจริญ เขตบางแค เขตบางบอน และเขตบางขุนเทียน ได้เป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือร่วมกับ รัฐมนตรีเครือรัฐออสเตรเลีย
วันศุกร์ที่ 18 สิงหาคม 2560
รมว.กระทรวงดิจิทัลฯ หารือร่วมกับ รัฐมนตรีเครือรัฐออสเตรเลีย
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนายฟิลิป เดลิดาคิส (Philip Dalidakis MP) รัฐมนตรีว่าการกระทรวงธุรกิจขนาดเล็ก นวัตกรรม และการค้า รัฐวิกตอเรีย เครือรัฐออสเตรเลีย และ นายพอล โรบิลลิอาร์ด เอกอัครราชทูตออสเตรเลียประจําประเทศไทย พร้อมคณะ ในโอกาสที่ นายฟิลิป เดลิดาคิส เดินทางเยือนประเทศไทย โดยทั้งสองฝ่ายได้ร่วมหารือแลกเปลี่ยนนโยบายในการขับเคลื่อนเศรษฐกิจและสังคม โดยเฉพาะการนําเอาเทคโนโลยีดิจิทัลมาเป็นกลไกพื้นฐานในการขับเคลื่อน ควบคู่กับกลไกการสร้าง StartUp ให้มีจํานวนมาก และมีความเข้มแข็งต่อไปในอนาคต ทั้งนี้ นายฟิลิป เดลิดาคิส ได้มีโอกาสเรียนภาษาไทยเป็นวิชาโทของมหาวิทยาลัยในประเทศออสเตรเลีย ทั้งยังได้เป็นนักเรียนแลกเปลี่ยนที่โรงเรียนอุดรพิทยานุกูล จังหวัดอุดรธานี จึงสามารถสื่อสารภาษาไทยได้อย่างคล่องแคล่ว การหารือครั้งนี้มีขึ้น เมื่อวันที่ 16 สิงหาคม 2560 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-เลขาธิการ กพฐ.มอบนโยบายผู้บริหารสถานศึกษาจังหวัดพิษณุโลก
วันพุธที่ 11 กรกฎาคม 2561
เลขาธิการ กพฐ.มอบนโยบายผู้บริหารสถานศึกษาจังหวัดพิษณุโลก
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เป็นประธานในการประชุมการมอบนโยบายแก่ผู้บริหารสถานศึกษาในจังหวัดพิษณุโลก ในการบูรณาการการทํางานร่วมกันระหว่างหน่วยงานของกระทรวงศึกษาธิการ พร้อมให้ร่วมกันทํางานเป็นทีม
เมื่อเวลา 09.30 น. วันนี้ (9 กรกฎาคม 2561) ที่โรงเรียนพิษณุโลกพิทยาคม อ.เมือง จ.พิษณุโลก นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) เป็นประธานในการประชุมการมอบนโยบายแก่ผู้บริหารสถานศึกษาในจังหวัดพิษณุโลก ในการบูรณาการการทํางานร่วมกันระหว่างหน่วยงานของกระทรวงศึกษาธิการ พร้อมให้ร่วมกันทํางานเป็นทีม ทั้งสํานักงานศึกษาธิการจังหวัด สํานักงานเขตพื้นที่การศึกษาในจังหวัด ซึ่งจังหวัดพิษณุโลก เป็นหนึ่งในจังหวัดที่สามารถบูรณาการการทํางานร่วมกันได้อย่างมีประสิทธิภาพ นอกจากนี้ขอฝากให้ผู้บริหารโรงเรียนดําเนินตามนโยบายสําคัญของรัฐบาลในการพัฒนานักเรียนในทุกช่วงชั้นให้ได้มาตรฐานตามที่สังคมต้องการรวมถึงการบูรณาการความร่วมมือกับศูนย์การศึกษาพิเศษในการนําเด็กนักเรียนที่มีความต้องการพิเศษเข้ามาเรียนรวม ให้ระมัดระวังการดําเนินการโครงการอาหารกลางวันให้โปร่งใสทั้งในการจัดซื้อจัดจ้าง กระบวนการปรุงอาหาร คุณภาพอาหารและขอให้ดําเนินโครงการตามโปรแกรม Thai School Lunch อย่างเคร่งครัด ทางด้านการอ่านออกเขียนได้ ให้บุคลากรของเขตพื้นที่มีส่วนร่วมในกิจกรรม PLCและนําไปขยายใช้ในวิชาอื่นๆ รวมถึงส่งเสริมให้นักเรียนได้ทําข้อสอบแบบอัตนัยเพื่อให้นักเรียนเกิดการเรียนรู้ในการเขียนตอบคําถามเพื่อพัฒนาความคิดและวิธีการเขียนรวมถึงให้ส่งเสริมให้นักเรียนได้คัดลายมือให้สวยเพื่อพัฒนาการสื่อสารของตนเองในอนาคต
นอกจากนี้นายบุญรักษ์ ยอดเพชร ยังฝากให้ผู้บริหารเรียนรู้การใช้ Echo English รวมทั้งให้กลับไปสํารวจกล่องรับสัญญาณ DLTV ว่าเป็นระบบ HD หรือไม่ เนื่องจากจะมีการเปลี่ยนแปลงระบบในวันที่ 1 ตุลาคมนี้ และเตือนข้าราชการในสังกัดอย่าใช้อํานาจหน้าที่ที่จะทําให้ประชาชนหลงเชื่อว่าสามารถช่วยเหลือในการสอบครูผู้ช่วยที่จะเปิดรับสมัครในวันที่ 18 - 24 กรกฎาคม 2561 และดําเนินการสอบในวันที่ 18 สิงหาคม 2561 ได้ รวมถึงการเปิดสํานักติวข้อสอบให้ระวังโทษถึงขั้นไล่ออก สําหรับระบบการสอบครูผู้ช่วยครั้งนี้ ข้อสอบมาจากส่วนกลาง ข้อสอบที่ส่งมาแต่ละจังหวัดไม่เหมือนกัน เป็นข้อสอบคู่ขนาน แม้แต่การนั่งสอบให้ห้องเดียวกันข้อสอบที่ได้ก็ไม่เหมือนกัน ซึ่งทาง สพฐ.ได้มอบไปทางจังหวัด ทาง กศจ. เป็นผู้ดําเนินการสอบ
ต่อมาเวลา 11.30 น. นายสมเกียรติ สรรคพงษ์ ผู้อํานวยการสํานักเทคโนโลยีเพื่อการสอน (สทร.) ได้ชี้แจงทําความเข้าใจกับผู้อํานวยการโรงเรียนถึงการจัดการเรียนการสอนด้วยระบบ DLTV และ DLIT ซึ่งจะมีการเปลี่ยนแปลงระบบทําให้โรงเรียนที่มีกล่องรับสัญญาณแบบ SD จะไม่สามารถรับชมการถ่ายทอดสัญญาณได้ พร้อมทั้งให้คําแนะนําแก่โรงเรียนในการแก้ไข จากนั้นนายสมเกียรติ สรรคพงษ์ พร้อมคณะ ได้เดินทางไปยังโรงเรียนบ้านคลองหนองเหล็กและโรงเรียนวัดยางเอน ซึ่งเป็นโรงเรียนในสังกัดสํานักงานเขตพื้นที่การศึกษาประถมศึกษาพิษณุโลก เขต 1 ซึ่งทั้ง 2 โรงเรียนเป็นโรงเรียนได้นําระบบการเรียนการสอนทางไกลผ่านดาวเทียม (DLTV) และเทคโนโลยีสารสนเทศ (DLIT) มาใช้ ทําให้ผู้เรียนได้เรียนรู้อย่างกว้างขวาง ครูสามารถนําสื่อต่างๆ มาใช้ได้อย่างเหมาะสม ส่งผลดีต่อระดับคุณภาพของผู้เรียนเป็นอย่างยิ่ง
ปชส.สพป.พิษณุโลก เขต 1:ภาพ/ข่าว
รัฐบาลไทย-ข่าวทำเนียบรัฐบาล-ปลัด สธ. ประชุมผู้บริหารทั่วประเทศ กำชับแก้ไขปัญหาค่าแรงลูกจ้าง
วันศุกร์ที่ 18 พฤษภาคม 2561
ปลัด สธ. ประชุมผู้บริหารทั่วประเทศ กําชับแก้ไขปัญหาค่าแรงลูกจ้าง
ปลัดกระทรวงสาธารณสุข ประชุมผู้บริหารในสังกัดสํานักงานปลัดกระทรวงสาธารณสุขทั่วประเทศ กําชับเน้นย้ําค่าแรงลูกจ้างให้เป็นไปตามกฎหมาย
พร้อมปรับการจ้างงานทุกรูปแบบให้เป็นไปตามภาระงาน และผ่านความเห็นชอบจากนายแพทย์สาธารณสุขจังหวัดหรือผู้บริหารส่วนกลางแล้วแต่กรณี
วันนี้ (18 พฤษภาคม 2561) ที่ จ.บุรีรัมย์ นายแพทย์เจษฎา โชคดํารงสุข ปลัดกระทรวงสาธารณสุข ประชุมสํานักงานปลัดกระทรวงสาธารณสุขส่วนกลางและส่วนภูมิภาคนอกสถานที่ ครั้งที่ 5/2561 ที่จังหวัดบุรีรัมย์ โดยมี รองปลัด อธิบดี ผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป จากทั่วประเทศ เข้าร่วมประชุมกว่า 500 คน โดยได้มอบนโยบายการบริหารงานบุคคล กรณีค่าแรงลูกจ้างของหน่วยงานในสังกัดกระทรวงสาธารณสุขในส่วนเงินบํารุง ซึ่ง ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้มอบนโยบายเรื่องการจ้างงานลูกจ้างของหน่วยงานในสังกัด ขอให้ค่าแรงที่จ้าง ต้องไม่ต่ํากว่าค่าแรงขั้นต่ําตามกฎหมายของกระทรวงแรงงาน และเป็นไปตามระเบียบของกระทรวงสาธารณสุขที่กําหนดไว้ก่อนหน้านี้แล้ว ซึ่งส่วนใหญ่สามารถดําเนินการได้อยู่แล้ว
โดยขอให้ผู้บริหารของหน่วยงานทั่วประเทศ สํารวจการจ้างงานที่มีอยู่ว่า เป็นไปตามนโยบายหรือไม่ พร้อมจัดการให้มีอัตรากําลังที่เพียงพอเหมาะสมกับภาระงานที่มีอยู่ (Full Time Equivalent : FTE) และผ่านความเห็นชอบจากนายแพทย์สาธารณสุขจังหวัดหรือผู้บริหารส่วนกลางแล้วแต่กรณี ซึ่งจะได้มีหนังสือแจ้งเวียนแนวทางปฏิบัติไปยังหน่วยงานในสังกัดทั่วประเทศต่อไป ทั้งนี้ เพื่อไม่ให้เกิดปัญหาในระยะยาว เป็นภาระงบประมาณของหน่วยบริการในอนาคต
************************************ 18 พฤษภาคม 2561
รัฐบาลไทย-ข่าวทำเนียบรัฐบาล-ออท.สาธารณรัฐสังคมนิยมเวียดนาม/ไทย เข้าเยี่ยมคำนับ รอง นรม. และ รมว.กห.
วันพฤหัสบดีที่ 22 กุมภาพันธ์ 2561
ออท.สาธารณรัฐสังคมนิยมเวียดนาม/ไทย เข้าเยี่ยมคํานับ รอง นรม. และ รมว.กห.
ออท.สาธารณรัฐสังคมนิยมเวียดนาม/ไทย เข้าเยี่ยมคํานับ รอง นรม. และ รมว.กห.
เมื่อ 22 ก.พ.61 นาย Nguyen Hai Bang (เหวียน หาย บั่ง) ออท.สาธารณรัฐสังคมนิยมเวียดนาม/ไทย เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม เนื่องในโอกาสเข้ารับตําแหน่งใหม่
ทั้งสองฝ่ายได้กล่าว ถึงความสัมพันธ์ไทย – เวียดนาม ที่อยู่ในระดับที่ดีมาตลอด โดย นายเหวียน หาย บั่ง ได้กล่าวขอบคุณไทย ที่ดูแลรวมถึงชาวเวียดนามเชื้อสายไทยที่อาศัยอยู่ในดินแดนไทยเป็นอย่างดี พร้อมทั้ง ชื่นชมความร่วมมือด้านความมั่นคงที่แน่นแฟ้น ทั้งด้านการทหาร การแก้ปัญหาการค้ามนุษย์ การลักลอบเข้าเมืองผิดกฎหมาย และด้านแรงงาน โดยเฉพาะความร่วมมือด้านกฎหมายและการทําประมงผิดกฎหมาย ที่รัฐบาลเวียดนามให้ความสนใจเป็นพิเศษ พร้อมทั้งยืนยันว่า จะไม่ให้มีกลุ่มบุคคลใด ใช้ดินแดนประเทศเวียดนามในการเคลื่อนไหวเพื่อต่อต้านกับอีกประเทศ
พล.อ.ประวิตร ได้ย้ําถึง การพัฒนาสานต่อความร่วมมือของทั้งสองประเทศ ในการแก้ปัญหาการค้ามนุษย์ ตามแนวทางในบันทึกความเข้าใจที่ลงนามร่วมกันไว้ เมื่อปี 2551 และความร่วมมือด้านกฎหมาย สู่การแลกเปลี่ยนนักโทษข้ามแดนต่อไป พร้อมทั้ง ขอให้เชื่อมั่นว่า รัฐบาลให้ความสําคัญ ในการดูแลคนไทยเชื้อสายเวียดนามในไทย ที่ร่วมสืบต่อมรดกและทําหน้าที่เป็นสะพานทางวัฒนธรรมของทั้งสองประเทศ และขอให้คํานึงถึง หลักมนุษยธรรม ในการแก้ปัญหาการทําประมงผิดกฎหมายร่วมกันต่อไป
รัฐบาลไทย-ข่าวทำเนียบรัฐบาล-“ปลัดพาณิชย์” ยันไม่มีการอนุญาตให้ส่งออกหน้ากากอนามัย
วันพฤหัสบดีที่ 12 มีนาคม 2563
“ปลัดพาณิชย์” ยันไม่มีการอนุญาตให้ส่งออกหน้ากากอนามัย
“ปลัดพาณิชย์”ชี้แจงกรณีราชกิจจานุเบกษา เผยแพร่ประกาศหลักเกณฑ์ วิธีการส่งออกหน้ากากอนามัย เผยเป็นการประกาศตามขั้นตอนปกติของกฎหมาย ไม่ได้หมายความว่าจะอนุญาตให้ส่งออก     เหตุต้องเปิดช่องให้ขอในส่วนของหน้ากากชนิดพิเศษ
ส่วนหน้ากากอนามัยที่คนใช้กัน ยังห้ามส่งออกทุกชิ้นเหมือนเดิม ล่าสุดห้ามหมด ไม่ให้ใครเลย
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงกรณีมีการแชร์กันในสื่อโซเชียลมีเดีย โดยอ้างถึงประกาศในราชกิจจานุเบกษาว่ากระทรวงพาณิชย์อนุญาตให้ส่งออกหน้ากากอนามัยแล้ว ซึ่งเป็นความเข้าใจที่คลาดเคลื่อน โดยคณะกรรมการกลางว่าด้วยราคาสินค้าและบริการ (กกร.) ได้ออกประกาศห้ามส่งออกหน้ากากอนามัยออกนอกประเทศไทยตั้งแต่วันที่ 4 กุมภาพันธ์ 2563 แต่ผ่อนผันให้ผู้ผลิตหน้ากากอนามัยแบบพิเศษ หรือชนิดที่ไม่ได้ใช้ในประเทศไทยเช่น หน้ากากที่ใช้ทางการแพทย์เฉพาะทาง หน้ากากที่ใช้ในโรงงานอุตสาหกรรม หรือหน้ากากที่สวมคลุมทั้งหัว รวมถึงหน้ากากที่ติดปัญหาเรื่องทรัพย์สินทางปัญญาที่ไทยเป็นผู้รับจ้างผลิต เป็นต้น ให้สามารถส่งออกได้ โดยให้เป็นไปตามหลักเกณฑ์และเงื่อนไขที่ กกร.จะออกประกาศกําหนด
ต่อมา กกร. จึงได้ออกประกาศกําหนดหลักเกณฑ์ วิธีการ และเงื่อนไขในการขออนุญาตดังกล่าว ซึ่งเป็นขั้นตอนปกติในการออกประกาศเพื่อรองรับการห้ามส่งออกตามประกาศฉบับแรก โดยระบุว่า การพิจารณาอนุญาตจะคํานึงถึงลักษณะจําเพาะของสินค้าความจําเป็นเร่งด่วนในการใช้ภายในประเทศ และการจัดหาหน้ากากอนามัยเพื่อการจัดสรรให้ใช้ในประเทศ ซึ่งจะเห็นว่าเป็นหลักเกณฑ์ในการไม่อนุญาตมากกว่าที่จะอนุญาต เนื่องจากต้องพิจารณาว่า ในประเทศไทยมีใช้เพียงพอหรือไม่ แต่ประชาชนทั่วไปอาจจะดูแค่หัวเรื่องของประกาศซึ่งใช้คําว่า "หลักเกณฑ์ในการขออนุญาต" จึงอาจเข้าใจผิดว่าจะอนุญาตให้ส่งออกได้ ซึ่งเป็นความเข้าใจคลาดเคลื่อน
“ที่ผ่านมา มีการอนุญาตให้ส่งออกหน้ากากชนิดพิเศษออกไปไม่มาก แต่หน้ากากชนิดที่คนไทยใช้ป้องกันโรค หรือแบบสีเขียว นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ไม่มีนโยบายที่จะอนุญาตให้ส่งออกเลย เพราะคนไทยยังไม่พอใช้" นายบุณยฤทธิ์กล่าว
รัฐบาลไทย-ข่าวทำเนียบรัฐบาล-นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
วันอังคารที่ 23 สิงหาคม 2559
นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
นายกรัฐมนตรีเปิดทางด่วนพิเศษสายศรีรัช -วงแหวนรอบนอก แก้ปัญหาการจราจรบนถนน
วันนี้( 22 สิงหาคม 2559) เวลา 09.00 น. ณ บริเวณด่านเก็บค่าผ่านทางพิเศษกําแพงเพชร 2 พลเอก ประยุทธ์ จันทร์โอชา นายกรัฐมนตรี เป็นประธานพิธีเปิดทางพิเศษสายศรีรัช - วงแหวนรอบนอกกรุงเทพมหานคร โดยมี รัฐมนตรีว่าการกระทรวงคมนาคม ปลัดกระทรวงคมนาคม ผู้บริหารกระทรวงคมนาคม กรรมการทางพิเศษแห่งประเทศไทย ผู้บริหารการทางพิเศษแห่งประเทศไทย และผู้บริหาร บริษัท ทางด่วนและรถไฟฟ้ากรุงเทพ จํากัด (มหาชน) ให้การต้อนรับ
นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวรายงานว่า รัฐบาลได้มีนโยบายในการพัฒนาโครงสร้างพื้นฐานด้านการขนส่งและคมนาคมด้านทางบกเพื่อลดระยะเวลาในการเดินทางของประชาชนและเพื่อให้มีคุณภาพชีวิตที่ดีขึ้นโดยให้ กระทรวงคมนาคมดําเนินโครงการทางพิเศษสายศรีรัช - วงแหวนรอบนอกกรุงเทพมหานคร ซึ่งเริ่มดําเนินการตั้งแต่วันที่ 15 ธันวาคม พ.ศ. 2555 และดําเนินการก่อสร้างแล้วเสร็จ โดยได้เปิดทดลองให้ประชาชนใช้บริการฟรีระหว่างวันที่ 15 - 17 สิงหาคม 2559 ที่ผ่านมา มีกําหนดเปิดให้บริการอย่างเป็นทางการในวันที่ 22 สิงหาคม 2559 ทั้งนี้ โครงการทางด่วนดังกล่าวเป็นจะช่วยแบ่งเบาปริมาณการจราจรบนท้องถนนระดับพื้นดินให้มีประสิทธิภาพมากยิ่งขึ้น
โอกาสนี้ นายกรัฐมนตรี ได้กล่าวเปิดพิธีและมอบนโยบายในตอนหนึ่งว่า รู้สึกยินดีกับความสําเร็จของประเทศที่สําเร็จแล้วในระดับหนึ่ง ทางด่วนพิเศษนี้ เป็นส่วนหนึ่งของโครงสร้างพื้นฐานที่จะสร้างความเข้มแข็ง และความมั่นคงให้กับประเทศ สร้างประเทศไทยเป็นศูนย์กลางของเส้นทางการเชื่อมโยงในอาเซียน และจะเชื่อมโยงเส้นทางไปสู่เส้นทางต่าง ๆ ในระดับภูมิภาค รวมถึงเชื่อมเส้นทางไปสู่เส้นทางคู่ขนาน และเส้นทางรถไฟฟ้าความเร็วสูงที่จะเชื่อมโยงไปถึงประเทศเพื่อนบ้านในอนาคต
นายกรัฐมนตรี กล่าวต่อไปว่า กรุงเทพมหานคร มีปัญหาการจราจรที่ติดขัดมายาวนาน จึงจําเป็นจะต้องดําเนินการแก้ไขเพื่อสร้างระเบียบให้กับกรุงเทพมหานคร โดยคิดแนวใหม่ ขยายไปสู่ภูมิภาค สู่ชนบท เพื่อลดความแออัด ลดปัญหาการจราจรติดขัดในชุมชนเมือง รวมไปถึงลดมลพิษก๊าซคาร์บอนไดออกไซด์ โดยให้กระทรวงคมนาคม ร่างแผนการสร้างเส้นทางการเชื่อมโยงจากภูมิภาคมาสู่ชุมชนเมือง สร้างความเข้มแข็งทางเศรษฐกิจให้กับชุมชนชนบท เพื่อทําให้ประชาชนในชุมชนชนบท มีอาชีพสร้างรายได้ในพื้นที่บ้านเกิดของตนเอง โดยแผนการดําเนินการเหล่านี้ จะต้องสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 และแผนยุทธศาสตร์การพัฒนาประเทศ 20 ปี โดยจะมีการแยกงบประมาณอย่างชัดเจน และดําเนินการโดยเร็ว
ทั้งนี้ นายกรัฐมนตรี ได้ฝากกระทรวงคมนาคม ดําเนินการจัดทําแผนเส้นทางเชื่อมโยงให้ทั่วถึงทุกระดับ โดยมีระบบเส้นทางที่มีความสะอาด และปลอดภัย เน้นเรื่องของการให้ความรู้ประชาชนให้เข้าใจมากที่สุด
-----------------------------------
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 จังหวัดสมุทรสาคร จังหวัดเพชรบุรี
วันอังคารที่ 6 มีนาคม 2561
การประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 จังหวัดสมุทรสาคร จังหวัดเพชรบุรี
พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561
วันนี้ (6 มีนาคม 2561) พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมประชุม ณ โรงแรมดุสิตธานี หัวหิน อําเภอชะอํา จังหวัดเพชรบุรี